Kaap Agulhasvuurtoring - Wikipedia

# Kaap Agulhasvuurtoring

### vanuit Wikipedia, die vrye ensiklopedie.

Kaap Agulhasvuurtoring

Kaap Agulhasvuurtoring is 'n vuurtoring by Kaap Agulhas, die suidelikste punt in Afrika.

Die 27 meter hoë ronde toring is wit geverf met rooi strepe. Die vuurttoring wat op 1 Maart 1849 in gebruik geneem is, is gebou volgens die model van die Pharos van Alexander, een van die Sewe wonders van die antieke wêreld. Daar is in 1840 in Kaapstad begin met die insameling van fondse vir die bou van 'n vuurtoring by Kaap Agulhas. Bydraes deur die publiek en owerhede is aangevul met bydraes uit Calcutta, Bombaai, Madras, Manila, Sint Helena en London. Michiel van Breda na wie die nabygeleë Bredasdorp vernoem is, en die plaas Zoetendalsvlei besit het, het ingestem om so veel grond as wat nodig sou wees sou skenk om die vuurtoring te bou. In 'n toespraak in Kaaptad het hy verwys na die Arnistonskeepsramp van 30 Mei 1815 waarin slegs ses van die 378 mense aanboord oorleef het. Bouwerk het op 1 April 1847 begin en is teen Desember 1848 voltooi. Lig is aanvaklik verskaf uit vet uit skaapsterte. In 1905 is die vetlamp vervang met 'n olielamp wat in 1914 opgegradeer is na 'n roterende stelsel wat 470 000 kerskrag gelewer het. In 1936 is 'n elktriese lig geinstalleer wat 12 000 000 kerskraggelewer het. In 1962 het die sandsteen waaruit die toring gebou is begin ingee en in 1968 is 'n tydelike aluminium vuurtoring naby die hoof vuurtoring opgerig. Die toring is in 1973 tot Nasionale Monument verklaar. Nadat die toring teen 1988 herstel is die lig van die tydelike toring by die nuwe Groenriviermondvuurtoring gebruik[1] . Op 28 Januarie 1994 is 'n vuurtoring museum by die toring amptelik geopen. [2] [3]

## [wysig] Eksterne skakels

- Amptelike webwerf

## [wysig] Verwysings

1. ↑ Voetspore op die Strand, Dag Sewe en vyftig, Besoek op 22 Desember 2006
2. ↑ Lighthouses of South Africa, Cape Columbine, Besoek op 22 Desember 2006
3. ↑ Cape L'Agulhas, The Lighthouse, Besoek op 22 Desember 2006

| Vuurtorings van Suid-Afrika
--- | ---
Atlantiese Kus en Valsbaai: | Port Nolloth | Hondeklipbaai | Groenriviermond | Doringbaai | Stompneuspunt | Kaap Columbine | North Head | South Head | Dasseneiland | Robbeneiland| Milnerton | Kaapstadhawebreekwater | Mouillepunt | Groenpunt | Slangkop| Kaappunt (Kaap Maclear) | Kaappunt (Diaspunt) | Simonstadskeepswerf | Roman Rock
Kaapse Suidkus: | Hangklip | Danger Point | Quoin Point | Kaap Agulhas | Kaap Infanta | Ystervarkpunt | Kaap Sint Blaize | Cape Seal
Oos-Kaap: | Seal Point | Kaap Recife | The Hill | Voëleiland | Groot-Vispunt | Hood Point | Castle Point | Kaap Morgan | Kaap Hermes
KwaZulu-Natal: | North Sand Bluff | Port Shepstone | Green Point (Clansthal) | Cooper | Anglo-American Gebou | Umhlanga Rocks | Richard's Baai Noord-Breekwater | Richard's Baai | Kaap St. Lucia | Cape Vidal | Jesser Point |

Ontsluit van "http://af.wikipedia.org../../../k/a/a/Kaap_Agulhasvuurtoring_5e6d.html"

Kategorieë: Vuurtorings van Suid-Afrika | Monumente en gedenkwaardighede in Suid-Afrika

##### Views

- Artikel
- Bespreking
- Huidige wysiging

##### Soek

##### Ander tale

- Nederlands